text: দুটি বাইকের মুখোমুখি সংঘর্ষে আহত ২ | Khaboriya24 Bengali
  Home উত্তর দিনাজপুর দুটি বাইকের মুখোমুখি সংঘর্ষে আহত ২
  দুটি বাইকের মুখোমুখি সংঘর্ষে আহত ২
  তুষার কান্তি বিশ্বাস, ইসলামপুর: দুটি মোটরবাইকের মুখোমুখি সংঘর্ষে আহত ২ বাইক আরোহী। ঘটনাটি ঘটেছে ইসলামপুর থানার মাটিকুন্দা রাজ্য সড়কের উপর। ওই ঘটনার স্থানীয়রা তড়িঘড়ি আহতদের উদ্ধার করে ইসলামপুর মহকুমা হাসপাতালে ভর্তি করা হয়। পরে ওই দুজনের অবস্থা আশঙ্কাজনক হওয়ায় উত্তরবঙ্গ মেডিক্যাল কলেজ ও হাসপাতালে স্থানান্তরিত করা হয়। ওই ঘটনার তদন্ত শুরু করেছে পুলিশ।
  স্থানীয় সুত্রে জানা গেছে, আহত ওই দুই বাইক আরোহীর নাম রতন বাগচী ও নৃপেন পাল। জানা গেছে, ইসলামপুর থানার ঠুটিপোখর থেকে পুজোর অনুষ্ঠান সেরে মাটিকুন্দা বাড়ি ফেরার সময় দুটি মোটরবাইকের মুখোমুখি তীব্র সংঘর্ষ হয়।
  ওই সংঘর্ষের দুই বাইক আরোহী গুরুতর জখম হয়ে রাস্তায় ছিটকে পড়ে। স্থানীয়রা তড়িঘড়ি জখমদের ইসলামপুর মহকুমা হাসপাতালে নিয়ে আসে। জখমদের মুখের দাঁত ভেঙে গিয়েছে ও পায়ের হাড় অনেকগুলো টুকরো হয়েছে বলে জানা গিয়েছে।